সার্ভাইভার সিরিজ (২০০১)
সার্ভাইভার সিরিজ একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে, যা সার্ভাইভার সিরিজ কালানুক্রমিকের অধীনে প্রচারিত পঞ্চদশ অনুষ্ঠান ছিল। এই অনুষ্ঠানটি ২০০১ সালের ১৮ই নভেম্বর তারিখে মার্কিন যুক্তরাষ্ট্রের নর্থ ক্যারোলাইনার গ্রিঞ্জবারের গ্রিঞ্জবারো কলিসিয়াম কমপ্লেক্সে অনুষ্ঠিত হয়েছে; যা ১৯৯৯ সালের কিং অব দ্য রিংয়ের পর এই মাঠে ডাব্লিউডাব্লিউইর প্রথম অনুষ্ঠান ছিল। প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে টিম ডাব্লিউডাব্লিউএফ সার্ভাইভার সিরিজ ম্যাচে দি অ্যালায়ান্সকে পরাজিত করেছে। অন্যান্য শীর্ষস্থানীয় ম্যাচে, ট্রিশ স্ট্র্যাটাস ডাব্লিউডাব্লিউএফ নারী চ্যাম্পিয়নশিপের জন্য আয়োজিত সিক্স-প্যাক চ্যালেঞ্জ ম্যাচে আইভরি, জ্যাজ, জ্যাকলিন, লিটা ও মাইটি মোলিকে এবং একক ম্যাচে উইলিয়াম রিগাল ইয়োশিহিরো তাজিরিকে পিনফলের মাধ্যমে পরাজিত করেছে।